
8.pielikums

LĪGUMS JUR 2024-0_/_______
Par “Tehniski sociāli ekonomiskā pamatojuma jaunas izglītības iestādes 1.-9. klasei izveidei un Ādažu vidusskolas darbības nodrošināšanai līdz jaunās izglītības iestādes darbības uzsākšanai”, kā arī “Publiskās un privātās partnerības finanšu un ekonomisko aprēķinu jaunas izglītības iestādes 1.-9. klasei izveidei” izstrādi Ādažos, Ādažu novadā                                                        Līguma parakstīšanas datums ir pēdējā pievienotā     
droša elektroniskā paraksta un tā laika zīmoga datums
Ādažu novada pašvaldība (turpmāk – Pasūtītājs), ko uz Ādažu novada pašvaldības nolikuma pamata pārstāv tās izpilddirektors Guntis Porietis no vienas puses, un 
______________________ (turpmāk – Izpildītājs), ko uz statūtu pamata pārstāv tās ________________________, no otras puses, 
abas kopā turpmāk sauktas „Puses” un atsevišķi „Puse”, saskaņā ar Pasūtītāja iepirkuma ____________________________________________ (id. ĀNP 2024/13 (turpmāk – Iepirkums)) rezultātiem un Iepirkumu komisijas 2024. gada ___________ lēmumu (protokols Nr. ___________________), noslēdz šādu Iepirkuma līgumu (turpmāk – Līgums):
1. Līguma priekšmets
1.1. Pasūtītājs uzdod un Izpildītājs apņemas veikt dokumentu “Tehniski sociāli ekonomiskais pamatojums  jaunas izglītības iestādes 1. - 9. klasei izveidei un Ādažu vidusskolas darbības nodrošināšana līdz jaunās izglītības iestādes darbības uzsākšanai” (turpmāk - TEP), kā arī “Publiskās un privātās partnerības finanšu un ekonomisko aprēķini jaunas izglītības iestādes 1.-9. klasei izveidei” (turpmāk – FEA) izstrādi (turpmāk – Pakalpojums).
1.2. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.
2. Samaksa un izpildes noteikumi
2.1. Kopējā līgumcena par Pakalpojumu saskaņā ar Izpildītāja Finanšu piedāvājumu (2.pielikums) ir EUR ____________ (_________________ euro un ____ centi) bez pievienotās vērtības nodokļa (turpmāk – PVN).
2.2. Līgumcenu Pasūtītājs samaksā šādā kārtībā:
2.2.1. avansa maksājums 20 % apmērā no Līgumcenas 10 (desmit) kalendāra dienu laikā pēc Līguma noslēgšanas, avansa nodrošinājuma un rēķina saņemšanas dienas no Izpildītāja;
2.2.2. starpmaksājums 40 % apmērā no Līgumcenas 10 (desmit) kalendāra dienu laikā pēc TEP un FEA starpziņojuma apstiprināšanas, pieņemšanas nodošanas akta un rēķina iesniegšanas sagatavošanas;
2.2.3. atlikusī Līgumcena 15 (piecpadsmit) kalendāra dienu laikā pēc Pakalpojuma abu gala ziņojumu apstiprināšanas, pieņemšanas nodošanas akta un rēķina iesniegšanas.
2.3. Izpildītājs apliecina, ka Līgumcenā iekļautas visas izmaksas, kas saistītas ar Pakalpojuma pilnīgu un kvalitatīvu izpildi saskaņā ar tehnisko specifikāciju. Līgumcenā iekļautas arī izmaksas, kas saistītas ar speciālistu darba apmaksu, Pakalpojuma izpildei nepieciešamo apakšuzņēmēju līgumu slēgšanu, komandējumiem, nodokļiem un nodevām, kā arī ar Pakalpojuma veikšanu saistīti citi izdevumi.
2.4. Līgumā noteiktajiem maksājumiem piemēro rēķina izrakstīšanas brīdī spēkā esošu PVN likmi.
2.5. Par samaksas dienu uzskata dienu, kad Pasūtītājs veicis Līgumcenas samaksu uz Izpildītāja norēķinu kontu.
2.6. Izpildītājam ir tiesības aprēķināt līgumsodu 0,5 % apmērā no Līgumcenas par katru nokavēto maksājuma dienu, izņemot gadījumus, kad samaksas nokavējums iestājies no Pasūtītāja neatkarīgu apstākļu dēļ. 
2.7. Par jebkuru 4.2.1., 4.2.2. un 4.2.3. apakšpunktā noteiktā termiņa kavējumu Izpildītājs maksā Pasūtītājam līgumsodu 10 EUR (desmit euro) par katru nokavēto dienu. Līgumsoda apmēru Pasūtītājs norāda Pakalpojuma pieņemšanas-nodošanas aktā. Līgumsodu Pasūtītājs ietur no 2.1. punktā noteiktā maksājuma.  
2.8. Jebkura līgumsoda samaksa neatbrīvo Puses no to saistību pilnīgas izpildes.
3. Pušu saistības
3.1. Izpildītāja tiesības un pienākumi:   
3.1.1. izpildīt Pakalpojumus pienācīgā kvalitātē, pieprasītajā apjomā un termiņos, ar saviem resursiem un darbaspēku, saskaņā ar Tehnisko specifikāciju (1.pielikums), Izpildītāja finanšu piedāvājumu (2.pielikums),Tehnisko piedāvājumu (3.pielikums) un Līguma un saistošo normatīvo aktu noteikumiem, kā arī ievērojot Pasūtītāja pilnvaroto pārstāvju Līguma izpildes laikā dotos norādījumus un pieprasījumus;
3.1.2. ievērot TEP un FEA uzdevumus atbilstoši Tehniskās specifikācijas sadaļai “TEP un FEA izstrādes darba uzdevums izstrādātājam”;
3.1.3. apkopot TEP un FEA izstrādei nepieciešamos datus par Ādažu novadu no 2018. līdz 2023. gadam;
3.1.4. ievērot Ādažu novada pašvaldības spēkā esošos attīstības plānošanas dokumentus, kā arī Investīciju plānā paredzētos pasākumus;
3.1.5. piedalīties un prezentēt TEP un FEA izstrādes sanāksmēs (regulāri, vidēji 2 reizes mēnesī), Jaunu izglītības iestāžu izveidošanas darba grupa sanāksmēs (pēc nepieciešamības, bet obligāti pēc starpziņojuma un gala ziņojuma iesniegšanas), kā arī Finanšu komitejas sēdē un domes sēdēs pēc starpziņojuma un gala ziņojuma iesniegšanas. Tikšanās formāts – galvenokārt attālināti;
3.1.6. izstrādājot finanšu nu ekonomisko analīzi, ievērot Publiskās un privātās partnerības likumu, Ministru kabineta 06.10.2009. noteikumus Nr. 1152 “Kārtība finanšu un ekonomisko aprēķinu veikšanai, publiskās un privātās partnerības līguma veida noteikšanai un atzinuma par finanšu un ekonomiskajiem aprēķiniem sniegšanai”, Centrālās finanšu un līgumu aģentūras (turpmāk – CFLA) 2019.gada apstiprinātās vadlīnijas “Publiskās un privātās partnerības finanšu un ekonomisko aprēķinu izstrādes vadlīnijas” un to finanšu modeli;
3.1.7. konsultēties ar Izglītības un zinātnes ministriju (turpmāk – IzM) par iespējām un nosacījumiem jaunas skolas būvniecībai;
3.1.8. konsultēties ar CFLA un Finanšu ministriju (turpmāk – FM) par FEA veikšanu un risku rīka izmantošanu.
3.2. Pasūtītāja tiesības un pienākumi: 
3.2.1. sniegt Izpildītājam visu informāciju un dokumentāciju, kas tam ir pieejama un var būt nepieciešama Pakalpojuma veikšanai;
3.2.2. ne vēlāk kā 5 (piecas) darba dienas iepriekš informēt Izpildītāja kontaktpersonu par nepieciešamību ierasties uz darba grupu vai sanāksmi, kas saistīta ar Līguma izpildi;
3.2.3. veikt savlaicīgu samaksu par Pakalpojumu atbilstoši Līguma noteikumiem.
3.3. Puses var vienoties par Izpildītāja Pakalpojuma sniegšanas veidu (attālināti vai klātienē).
3.4. Par Līgumā noteikto maksājumu kavējumu Izpildītājs ir tiesīgs pieprasīt Pasūtītājam līgumsodu 0,1 % apmērā no laikā nesamaksātās summas par katru kavējuma dienu. 
3.5. Par jebkuru no 3.1. punktā norādītā pienākuma nepildīšanu Pasūtītājs ir tiesīgs pieprasīt Izpildītājam līgumsodu EUR 50 (piecdesmit euro) par katru konstatēto gadījumu. Līgumsodam Līguma izpratnē ir sodošs raksturs.
3.6. Līgumsoda nomaksa neatbrīvo Puses no līgumsaistību izpildes.
3.7. Puses ir atbildīgas par Līguma nepildīšanu vai nepienācīgu tā pildīšanu. Vainīgā Puse atlīdzina cietušajai Pusei radušos zaudējumus.
4. Pakalpojuma izpilde, termiņi un nodošana-pieņemšana
4.1. Līgums stājas spēkā ar parakstīšanas brīdi un ir spēkā līdz saistību pilnīgai izpildei.
4.2. Kopējais Līguma izpildes termiņš ir 8 (astoņi) mēneši no Līguma spēkā stāšanās dienas, Pakalpojumu veicot 3 posmos, paredzot, ka pēc Līguma noslēgšanas:  
4.2.1. 4 (četru) mēnešu laikā no Līguma spēkā stāšanās dienas jāiesniedz un jāprezentē TEP un FEA starpziņojumi. Pēc starpziņojumu prezentēšanas veikt korekcijas dokumentā atbilstoši Jaunu izglītības iestāžu izveidošanas darba grupas norādījumiem;
4.2.2.  6 (sešu) mēnešu laikā no Līguma spēkā stāšanās dienas jāiesniedz un jāprezentē TEP un FEA gala ziņojumi;
4.2.3. 2 (divi) mēneši ir laiks nepieciešamo precizējumu veikšanai un iestrādei FEA saskaņošanas procesā ar CFLA un FM.
4.3. TEP izstrādes ietvaros sagatavojamie dokumenti:
4.3.1. starpziņojumi elektroniski parakstītā digitālā versijā (Word un PDF formātā);
4.3.2. prezentācija par starpziņojumu rezultātiem PowerPoint formātā (prezentē Jaunu izglītības iestāžu izveidošanas darba grupā, Finanšu komitejā un domes sēdē);
4.3.3. katrs gala ziņojums 2 (divās) krāsainās izdrukās un elektroniski parakstītā digitālā versijā (Word, Excel un PDF formātā). Finanšu un ekonomiskos aprēķinus nepieciešams iesniegt Excel formātā, ar nodrošinātu aprēķinos izmantoto formulu pārskatāmību, kas ļauj uzskatāmi demonstrēt izvirzītos pieņēmumus, izmaksas, ieņēmumus un šo faktoru ietekmi uz iegūtajiem finanšu rādītājiem.
4.4. Gala nodevumus Pasūtītājs ir tiesīgs pieņemt arī bez precizējumiem pēc CFLA un FM norādēm, piemēram, ja FEA izstrādes laikā mainījušās prioritātes un pieņemts lēmums projektu par jaunās pamatskolas izbūvi nerealizēt publiskās un privātās partnerības veidā.
4.5. Pakalpojums uzskatāms par pabeigtu tikai tad, kad Izpildītājs ir iesniedzis Pasūtītājam gala ziņojumus atbilstoši 4.3.3. punktā noteiktajam, Pasūtītājs tos ir pieņēmis, par ko Puses ir parakstījušas Pakalpojuma nodošanas–pieņemšanas aktu.
4.6. Ja Izpildītājs Pakalpojumu veicis nekvalitatīvi vai neatbilstoši Līguma noteikumiem, Pasūtītājs iesniedz Izpildītājam rakstveida pretenziju, norādot Pakalpojuma trūkumus, kā arī laiku, līdz kuram Izpildītājam tie jānovērš. Izpildītājs trūkumus novērš uz sava rēķina. Pakalpojumu var pieņemt tikai pēc trūkumu novēršanas.  
4.7. Pasūtītājam ir tiesības nepieņemt Pakalpojumu, kas neatbilst Līguma tehniskai specifikācijai vai Līguma noteikumiem.
4.8. Līguma pirmstermiņa izbeigšanas gadījumā, ja Eiropas Savienības vai Ziemeļatlantijas līguma organizācijas dalībvalsts sankcijas dēļ tālāka Līguma izpilde nav iespējama, sniegtie Pakalpojumi, ko Pasūtītājs faktiski ir saņēmis, tiek uzskatīti par sniegtiem pakalpojumiem atbilstoši faktiskajai situācijai un bez pieņemšanas-nodošanas akta parakstīšanas.
5. Apakšuzņēmēji un speciālisti, to maiņa un piesaistīšana
5.1. Uzsākot Līguma izpildi, Izpildītājs 10 (desmit) darba dienu laikā iesniedz Pasūtītājam Līguma izpildē iesaistīto apakšuzņēmēju sarakstu, norādot viņu nosaukumus, kontaktinformāciju un to pārstāvēttiesīgās personas, ciktāl minētā informācija ir zināma, kā arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas  tiek iesaistīti Līguma izpildē.
5.2. Izpildītājs nodrošina, ka Pakalpojums tiek veikts Līgumā norādīto speciālistu uzraudzībā un piesaistot Līgumā norādītos apakšuzņēmējus. Speciālistu un apakšuzņēmēju nomaiņa un jauna personāla un apakšuzņēmēju piesaiste notiek atbilstoši Publisko iepirkumu likuma 62. panta noteikumiem un Līguma šīs sadaļas noteikumiem.
5.3. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
5.4. Piedāvājumā norādītā personāla nomaiņa ir pieļaujama, ja:
5.4.1. Pasūtītājs ir pieprasījis piedāvājumā norādītā personāla nomaiņu;
5.4.2. piedāvājumā norādītais personāls nespēj turpināt darbu Līguma izpildē no Izpildītāja neatkarīgu apstākļu dēļ.
5.5. Pasūtītājs nepiekrīt Piedāvājumā norādītā personāla nomaiņai gadījumā, ja:
5.5.1. personāls neatbilst iepirkuma procedūras dokumentos personālam noteiktajām prasībām, vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu;
5.5.2. personāla nomaiņas pamatā nav 5.4. punktā norādītie iemesli.
5.6. Nomainot piedāvājumā norādīto personālu, Izpildītājs iesniedz Pasūtītājam nepieciešamos dokumentus piedāvātā personāla kvalifikācijas un pieredzes izvērtēšanai. Papildus informācijas pieprasīšanas gadījumā Izpildītajam ir pienākums iesniegt Pasūtītājam 3 (trīs) darbdienu laikā vai citā laikā, pamatojot neiespējamību to iesniegt Pasūtītājam šajā punktā noteiktajā termiņā. 
5.7. Pasūtītājs var prasīt personāla un apakšuzņēmēja skaidrojumu par nomaiņas iemesliem.
5.8. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
5.8.1. apakšuzņēmējs neatbilst iepirkuma procedūras dokumentos noteiktajām prasībām;
5.8.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
5.8.3. piedāvātais apakšuzņēmējs, kura veicamo darbu vērtība ir vismaz 10 000 euro, atbilst Publisko iepirkumu likuma 42. panta otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
5.8.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.9. Pārbaudot jaunā apakšuzņēmēja atbilstību, Pasūtītājs piemēro Publisko iepirkuma likuma 42. panta noteikumus, un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
5.10. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jaunu apakšuzņēmēju iesaistīšanu Līguma izpildē iespējami ātri, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem un Līgumā noteikto.
5.11. Pasūtītājam ir tiesības rakstveidā pieprasīt Izpildītāja personāla nomaiņu, ja Pasūtītāju neapmierina Izpildītāja personāla produktivitāte, darba kvalitāte vai citi apstākļi. 
6. Nepārvarama vara
6.1. Puses tiek atbrīvotas no atbildības par Līguma pilnīgu vai daļēju neizpildi, ja tā radusies nepārvaramas varas vai ārkārtēja rakstura apstākļu rezultātā, kas sākās pēc Līguma noslēgšanas un ko nevarēja iepriekš ne paredzēt, ne novērst. Pie šādiem apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā. 
6.2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā trīs darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes. 
6.3. Nepārvaramas varas apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.
7. Apliecinājumi
7.1. Izpildītājs apliecina, ka Līgumcenā iekļautas visas izmaksas, kas saistītas ar Pakalpojuma pilnīgu un kvalitatīvu izpildi saskaņā ar Līgumu un tā pielikumiem.
7.2. Izpildītājs apliecina, ka neveic un Līguma izpildē neveiks darījumus (neiegādāsimies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
7.3. Izpildītājam ir pienākums vienas darba dienas laikā kopš sankciju piemērošanas, rakstveidā informēt Pasūtītāju par piemērotajām sankcijām, to potenciālo ietekmi uz Izpildītāja spēju izpildīt Līgumu, un pasākumiem, ko Izpildītājs veic, lai Līgumu varētu izpildīt.
7.4. Pasūtītāja pilnvarotā persona un Izpildītājs apliecina, ka tās ir pienācīgi iepazinušās ar Pakalpojuma izpildes apjomiem, vietu un atsakās saistībā ar to izvirzīt jebkādus iebildumus vai pretenzijas.
7.5. Puses apliecina, ka tām ir saprotams Līguma saturs un nozīme, tās atzīst Līgumu par pareizu, Pusēm izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, ievērojot Pušu gribu.
8. Līguma darbības laiks, grozīšanas un izbeigšanas kārtība
8.1. Līgumu var papildināt, grozīt vai izbeigt, Pusēm savstarpēji rakstiski vienojoties. Jebkuras Līguma izmaiņas tiek noformētas rakstveidā un kļūst par tā neatņemamām sastāvdaļām.
8.2. Līguma grozījumi iespējami Līgumā un Publisko iepirkumu likuma 61. pantā noteiktajos gadījumos.
8.3. Līguma izpildes termiņu Pasūtītājs var pagarināt šādos gadījumos:
8.3.1. Līguma izpildes laikā atklājas, ka nepieciešams tāds papildus darbs, kas pirms tam nebija noteikts, un ir nepieciešams, lai pabeigtu Pakalpojuma izpildi;
8.3.2. objektīvu apstākļu dēļ Līguma izpildes laikā Pasūtītājs ir uzdevis veikt Izpildītājam neparedzētu Līguma prasību izpildi un šīs izmaiņas ir Pušu saskaņotas, un ir pamatots, kādu iemeslu dēļ šādas izmaiņas ir nepieciešamas;
8.3.3. ja pēc Līguma noslēgšanas radušies no Izpildītāja neatkarīgi, objektīvi apstākļi, kuru dēļ ir traucēta saistību izpilde un Izpildītājs ir nekavējoties rakstiski informējis Pasūtītāju par šādu apstākļu iestāšanos (šādiem neatkarīgiem apstākļiem ir jābūt pamatotiem, kas tieši kavē saistību izpildi) – atbilstoši šo apstākļu ilgumam.
8.4. Pasūtītājam ir tiesības vienpusēji lauzt Līgumu pirms termiņa:
8.4.1. ja Izpildītājs kavē Pakalpojuma izpildi par 10 (desmit) dienām, 3 (trīs) darbdienas par to iepriekš brīdinot Izpildītāju. Šādā gadījumā Pasūtītājs neatlīdzina Izpildītājam tādējādi radušos zaudējumus;
8.4.2. ir pasludināts Izpildītāja maksātnespējas process, vai iestājas citi apstākļi, kas liedz, vai liegs Izpildītājam turpināt Līguma izpildi saskaņā ar Līguma noteikumiem;
8.4.3. Līgumu nav iespējams izpildīt tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.4.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam.
8.5. Līgums stājas spēkā pēc pēdējā droša elektroniskā paraksta un laika zīmoga pievienošanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
8.6. Ja Pasūtītājs izmanto tiesības vienpusēji lauzt Līgumu, Puses sastāda atsevišķu aktu par faktiski veiktā Darba apjomu un tā vērtību, kas atbilst Līguma nosacījumiem. Pasūtītājs pieņem Darbu tādā apjomā, kādā tas atbilst Līgumam un ir tālāk izmantojams. Līguma laušana neierobežo Pasūtītāja tiesības uz zaudējumu atlīdzību vai līgumsodu.
9. Nobeiguma noteikumi 
9.1. Līgums stājas spēkā ar tā parakstīšanas brīdi un ir spēkā līdz saistību pilnīgai izpildei.
9.2. Visa veida informācija un dokumentācija, kuru Izpildītājs saņem no Pasūtītāja vai iegūst Līguma izpildes procesā, ir izmantojama vienīgi Pakalpojuma veikšanai. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu.
9.3. Atbildīgā persona no Izpildītāja puses ir ___________________, tālr. _________, @
9.4. Pasūtītāja Pilnvarotā persona par Līguma izpildi, kas organizēs Pasūtītājam noteikto pienākumu izpildi, veiks Līguma izpildes kontroli un dokumentu parakstīšanu, ir Attīstības un projektu nodaļas vadītāja Inga PĒRKONE, t. 27336847, e-pasts: inga.perkone@adazi.lv. 
9.5. Pilnvarotajai personai jāpilda pienākumi, kas noteikti Pasūtītāja noteikumu „Iepirkumu organizēšanas kārtība Ādažu novada pašvaldībā” 37. un 38. punktā, t.sk. nekavējoties jāziņo Pasūtītājam par Izpildītājam pielīgto saistību nepienācīgu izpildi un tai nav tiesību pieņemt lēmumus vai dot Izpildītājam norādījumus par Līgumā noteikto termiņu, līgumsummas, cenas vai citu nosacījumu izmaiņām.
9.6. Puses apņemas nekavējoties paziņot par adrešu un telefona numuru maiņu, bankas rekvizītu un citas svarīgas informācijas izmaiņām.
9.7. Līgums ir saistošs Pusēm, to pilnvarotajām personām, tiesību un saistību pārņēmējiem.
9.8. Visi strīdi un nesaskaņas par Līgumu, ko nevar noregulēt starp Pusēm pārrunu ceļā, tiek risināti atbilstoši Latvijas Republikas spēkā esošajiem normatīvajiem aktiem.
9.9. Puses ir atbildīgas par Līguma saistību neizpildi atbilstoši Latvijas Republikā spēkā esošajiem normatīvajiem aktiem.
9.10. Līgums sagatavots elektroniska dokumenta veidā uz 6 (sešām) lapas pusēm (neskaitot pielikumus) un parakstīts elektroniski ar drošu elektronisko parakstu. Līguma parakstīšanas datums ir pēdējā droša elektroniskā paraksta un laika zīmoga pievienošanas brīdis.
9.11. Līgumam kā neatņemama sastāvdaļa ir pievienoti šādi pielikumi:
9.11.1. Tehniskā specifikācija, uz 7 lp.;
9.11.2. Izpildītāja finanšu piedāvājums, uz __ lp;
9.11.3. Izpildītāja tehniskais piedāvājums uz ___ lp.

